open-index/open-wikipedia-markdown huggingface dataset:
Tone Lindheim

**Tone Lindheim**  (født 1954) er norsk landskapsarkitekt og professor.

## Liv og virke
Hun er oppvokst på Nøtterøy. Om sitt yrkesvalg sier Tone at hun var inspirert av den danske arkitekten Jan Gehl (født 1936) og hans bok *Livet mellom Husene*. Tone Lindheim ble uteksaminert landskapsarkitekt fra Norges Landbrukshøgskole på Ås i 1981. 

I årene 1981-84 var hun prosjektleder for byfornyelse i Boligetatens utbyggingsavdeling i Oslo kommune, og i årene 1984-86 var hun ansatt i Asplan-Prosjekt. I 1986 startet hun firmaet *Bjørbekk & Lindheim AS* sammen med Jostein Bjørbekk. Firmaet har vunnet en rekke konkurranser og er et av Norges ledende landskapsarkitektfirmaer. Hun var leder av Bolig- og byplanforeningen Oslo, har sittet i flere redaksjoner og vært med i juryen i en rekke arkitektkonkurranser. Hun ledet bl.a juryen for den internasjonale arkitektkonkurransen 'Byrommene i Bjørvika', 2004.

Fra 1986 til 2015 var hun daglig leder i Bjørbekk & Lindheim, landskapsarkitekter MNLA. Fra 2015 til 2020 var hun direktør ved Naturhistorisk museum, UIO. Siden 2020 har hovedbeskjeftigelsen vært som professor ved NMBU.

## Prosjekter
I Bjørbekk & Lindheim har Tone Lindheim vært daglig leder og prosjektleder for en rekke store transformasjonsprosjekter, blant annet det byøkologiske pilotprosjektet Pilestredet park, Nansenparken, Hundsund grendesenter og Rolfsbukta boligområde på Fornebu, samt utvikling av Ensjø fra bruktbilby til grønn boligby, med gjenåpning av Hovinbekken som sentralt motiv. Lindheim har utformet mange skolegårder og byrom. Hun var også ansvarlig landskapsarkitekt for utviklingen og utformingen av Ekebergparken. 

## Akademisk karriere
I 1996 ble hun tilknyttet Norges miljø- og biovitenskapelige universitet på Ås (NMBU) som professor II med undervisning ved Institutt for Landskapsplanlegging. Fra 2011 ble dette gjort om til en fast professorstilling. Som direktør ved Naturhistorisk museum, UiO i Oslo, arbeidet hun særlig med fornyelse av museets bygninger og utstillinger, samt finansiering, planlegging og bygging av det nye Klimahuset. 

Hun giftet seg i 1981 med arkitekt Peter Butenschøn (født 1944). Sammen utga de boka *Det nye Oslo* i 1987.

## Utgivelser
* 
*
* 
* 
*Lindheim, Tone (2014): *[https://www.arkitektur-n.no/artikler/folkeparken-pa-ekeberg Folkeparken på Ekeberg] *. Arkitektur N, nr 1, side 50-57.
* 
* 
* Lindheim, Tone (2021). "Oslos nye ansikt", om byrommene i Bjørvika. Arkitektur N, nr 6, side 80-89.

## Referanser


## Eksterne lenker

    
* jobbeside hos UMB
* Bjørbekk & Lindheim landskapsarkitekter
* Jobbside hos Naturhistorisk museum i Oslo
Ɋ

**Ɋ** og **ɋ** (*[[Q]]* med kroket-hale) er en bokstav som tidligere ble brukt for å skrive Numanggang-språket fra Papua Ny-Guinea frem til 2002. 

I Unicode kodes som ɋ som U+024A (&#X024A;) og U+024B (&#X024B;).
Ǵ

**Ǵ** og **ǵ** (*[[G]]* med akutt aksent) er en bokstav som brukes i ISO 9-systemet for å transkribere slaviske skriftspråk. Den tilsvarer da den makedonske bokstaven ѓ, som representerer lyden /ɟ/ – en stemt palatal plosiv. 

I Unicode kodes den som U+01F4 (&#X01F4;) og U+01F5 (&#X01F5;).
Zhangqiu

**Zhangqiu** (kinesisk: 章丘; pinyin: *Zhāngqiū*) er et byfylke i den subprovinsielle by Jinan i provinsen Shandong Folkerepublikken Kina.

Befolkningen var på  innbyggere i 1999.

## Oldtidsstat
Oldtidsstaten Tan lå på Zhangqius område.

## Kulturminner
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. Det gjør også Chengziyafeltet, det første arkeologiske funnstedet for det som er blitt kjent som Longshankulturen fra yngre kinesisk steinalder. Det ble oppdaget i 1928 og utgravd 1930–1931. Andre vernede arkeologiske funnområder i byfylket er Xihe, Xiaojingshan og Dongpingling. 

## Samferdsel
### Jernbane
Qingdao-Taiyuan høyhastighetstog stanser her på sin vei fra Qingdao til Taiyuan.

### Vei
Kinas riksvei 308 løper gjennom området. Den begynner i Qingdao i Shandong og fører via Jinan til  Shijiazhuang i Hebei.

## Referanser


## Eksterne lenker
* Lokalregjeringens side
Qingzhou

**Qingzhou** (kinesisk: 青州市, pinyin: *Qīngzhōu*) er et byfylke med rundt 899&nbsp;000&nbsp;innbyggere (2003) og et areal på 1&nbsp;569&nbsp;km² i provinsen Shandong øst i Folkerepublikken Kina. Det ligger i byprefekturet Weifang. 

## Historie
Qingzhou har sitt navn etter *[[Qing (provins)|Qing]]*, etter en av de ni provinser som man leser om i geografikapittelet *[[Yu Gong (Shujing)|Yu Gong]]* i det kinesiske klassiske skrift *[[Shujing]]*, fra de stridende rikers tid i kinesisk historie (403－221 f.Kr.) Byens historie kan spores tilbake minst 200 år før Kristus, da den var del av Dongyis kulturområde.

Tidligere var byen, som i århundrer het **Yidu**, provinshovedstad for Shandong. 

Navnet Qingzhou ble tatt i bruk igjen den 30. mars 1986 da det kinesiske statsråd den 11. mars samme år hadde oppløst fylket Yidu 益都县 for å opprette et byfylke i dets sted. Qingzhou har nøyaktig samme grenser som det gamle fylket.

## Kulturminner
I 1996 fant arkeologer 200 nedgravde buddhistiske statuer ved Qingzhou.  Statuene antas å ha blitt gravd ned som en følge av Song-dynastiets keiser Huizongs kamp mot buddhismen – han foretrakk taoismen.

## Administrative enheter
Etter kommunalreformen i 2007 består Qingzhou av tre subdistrikter og ni storkommuner:
*Subdistriktet Wangfu (王府街道), sentrum;
*Subdistriktet Yidu (益都街道);
*Subdistriktet Yunmenshan (云门山街道);
*Storkommunen Mihe (弥河镇);
*Storkommunen Wangfen (王坟镇);
*Storkommunen Miaozi (庙子镇);
*Storkommunen Shaozhuang (邵庄镇);
*Storkommunen Gaoliu (高柳镇);
*Storkommunen Heguan (何官镇);
*Storkommunen Dongxia (东夏镇);
*Storkommunen Tanfang (谭坊镇);
*Storkommunen Huanglou (黄楼镇).

## Samferdsel
Qingdao-Taiyuan høyhastighetstog stanser her på sin vei fra Qingdao til Taiyuan.

## Referanser
Mudan

**Mudan** (kinesisk: 牡丹区; pinyin: *Mǔdān Qū*) er et bydistrikt i byprefekturet Heze vest i provinsen Shandong i Folkerepublikken Kina. Distriktet er administrasjonssetet for Heze. 

## Eksterne lenker
* Lokalregjeringens sider
Guta

**Guta** (kinesisk: 古塔区; pinyin: *Gǔtǎ Qū*) er et bydistrikt i byprefekturet Jinzhou i provinsen Liaoning i Folkerepublikken Kina. 

Det har et areal på 28&nbsp;km² og teller ca. 240&nbsp;000&nbsp;innbyggere (2004).

## Administrative enheter
**Subdistrikter:**
*Tian'an (天安街道), Shiyou (石油街道), Beijie (北街街道), Bao'an (保安街道), Raoyang (饶阳街道), Nanjie (南街街道), Zhanqian (站前街道), Jingye (敬业街道), Shiying (士英街道)

## Referanser


## Eksterne lenker
* Infoside
United World Wrestling

**United World Wrestling (UWW)**, (*tidligere* ***Fédération Internationale des Luttes Associées (FILA)***), er det internasjonale bryteforbundet.

Dette er hovedorganet til internasjonal amatør-bryting.

## Presidenter
*  Einar Råberg 1921 – 1924
*  Alfred Brüll 1924 – 1930
*  Viktor Smeds 1930 – 1952
*  Roger Coulon 1952 – 1970
*  Milan Ercegan 1971 – 2002
*  Raphaël Martinetti 2002 – nåværende

## Eksterne lenker
* 
*
Xue Zhiheng

**Xue Zhiheng** (født 1876 i fylket Lulong i Hebei i Kina, død 1933) var en kinesisk general og mindre krigsherre som gjorde seg gjeldende i Nord-Kina de første årene etter Qing-dynastiets fall i 1911.

Han var den eldste av en skolelærers fire sønner, og kom fra et landlig område 160&nbsp;km øst for Beijing. I 1908 ble han *[[aide-de-camp]]* til krigsherren general Wang Huaiqing. Senere vant han krigsherren Wu Peifus gunst, og da denne tidlig i 1920-årene fikk stor kontroll over regjeringen i Beijing ble Xue i 1922 generalkommandør for politistyrkene og en av lederne for departementet for offentlig arbeid i Beijing. Han hadde mer enn 10&nbsp;000 ridende politi under sin kommando og dominerte tyve regioner både sør og nord for Den kinesiske mur. Han ble med årene temmelig rik.

I 1923 deltok Xue med sine styrker i kuppet mot president Li Yuanhong, som Wu-klikken selv hadde innsatt bare rundt ett år tidligere. Det var general Xue som den 13. juni fikk president Li til å flykte fra presidentpalasset og søke tilflukt i det franske konsesjonsområde i Tianjin. Xue sørget ved press og bestikkelser senere samme år for at hans presidentkandidat, Cao Kun, vant avstemningen i parlamentet 5. oktober 1923.

I september 1924 brøt det ut strid mellom de to dominerende krigsherreklikkene i Nord-Kina. General Xue ble nestkommanderende av Beijing-garnisonen, men få uker etter skiftet hans tidligere allierte, general Feng Yuxiang, side. Den 3. november ble president Tsao tvunget til avgang. Rett etter ble Beijing-garnisonen dimittert, og så polititroppene. General Xue måtte da selv flykte, og tok også han tilflukt i det franske eksterritoriale området i havnebyen Tianjin.

Hans rolle i det kinesiske maktspill var med dette over. I 1933 døde han i sitt hjemfylke.
Xiong Delian

**Xiong Delian** var katolsk biskop av erkebispedømmet Changsha i provinsen Hunan i Folkerepublikken Kina.

Han var blant de biskoper som ble bispeviet uten pavelig mandat i Folkerepublikken Kina 1958-1962. De i Romas øyne illegitime, men gyldige, bispevielsene, ble foretatt 26. oktober 1958 i Changsha med erkebiskop Ignatius Pi Shushi som hovedkonsekrator.
## Episkopalgeneaologi

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Erkebiskop Ignatius Pi Shushi (1897-1978) *1949
* Biskop *Xiong Delian* (?-1966) *1958

## Referanser
Submission wrestling

**Submission wrestling** er en form for internasjonal bryting som er anerkjent av det internasjonale bryteforbundet, FILA.

Submission wrestling er svært lik brasiliansk jiu-jitsu der hovedforskjellen ligger i at man ikke bruker den tradisjonelle drakten gi, men snarere bruker vanlige treningsklær. Mest vanlig er det å bruke kortbukser (shorts) og rash guard (tettsittende treningsskjorte, ofte med lange ermer). Teknikker som benyttes er låsinger, kvelninger og kast. Det er ikke lov med slag og spark eller lignende.

## Turneringer
*Norwegian Open Championships
*ADCC Submission Wrestling World Championship

## Norske mestere
*John Olav Einemo, ADCC Submission Wrestling World Championship – 88-98 kg (2003)
Yuelu

**Yuelu** (kinesisk: 岳麓区; pinyin: *Yuèlù Qū*) er et bydistrikt i byprefekturet Changsha i provinsen Hunan i Folkerepublikken Kina.

Distriktet hadde i 2003 en befolkning på ca. 380.000 innbyggere. Arealet er på 139 km². 

## Historie
Yuelu-akademiet fra 900-tallet lå her. Det ble grunnlagt i 976, i det niende år av Song-dynastiet i keiser Kaibaos regjeringstid, og var et av de fire mest fremstående akademiene (*shuyuan*) for høyere lærdom i nær tusen år. Både Zhu Xi og Zhang Shi, to ledende neokonfucianske filosofer, underviste der. 

I 1903 ble akademiet et universitet, og i 1925 ble Hunan-universitetet opprettet på stedet.

## Eksterne lenker
* Lokalregjeringens side
Ekhinadene

**Ekhinadene** (gresk: Ἐχινάδες νῆσοι) er en øygruppe som tilhører til De joniske øyer og ligger utenfor kysten av Akarnania i Hellas. 

Flere av øyene har blitt en del av fastlandet på grunn av avleiret slam fra elva Akheloos. Den antikke geografen Herodot skrev at halvparten av øyene allerede hadde blitt en del av fastlandet på hans tid, og Thukydid forventet at det samme ville skje med resten etter hvert, siden de lå så nær hverandre. Dette skjedde derimot aldri på grunn av at sjøen ble dypere nær disse øyene. 

Ekhinadene ble nevnt av Homer, som i Iliaden forteller at Meges, sønn av Fyleus ledet 40 skip til Troja fra Dulikhiom og de hellige øyene *Echinae*, som lå overfor Elis. (Hom. *Il.* ii. 625.). I Odysseen ble Dulikhiom (som kan være en av øyene i Ekhinadene) nevnt sammen med Same (Kefalonia), Zakynthos og Ithaka. I nyere tid mener derimot forskere at øyen Tafos er den samme som Meganissi øst for Lefkas, som er ganske langt nordvest for Ekhinadene.

Administrativt er Ekhinadene en del av prefekturet Kefalonia og Ithaka. Mange av øyene her er privateide. 

## Litteratur
* Smith, William (1857): *Dictionary of Greek and Roman Geography*
* Talbert, Richard (2000): *Barrington Atlas of the Greek and Roman World*, ISBN 0-691-03169-X, s. 54.
Dingcheng

**Dingcheng** (kinesisk: 鼎城区; pinyin: *Dǐngchēng Qū*) er et distrikt i byprefekturet Changde i provinsen  Hunan i Folkerepublikken Kina.

Det har et areal på 2.451,3 kvadratkilometer og talte i 2004 ca. 853.735 innbyggere.

## Eksterne lenker
* Lokalregjeringens hjemmeside
Bad Aibling

**Bad Aibling** (bairisk: *Oabling*) er en tysk by i Rosenheim landkrets i Bayern, 10&nbsp;km vest for byen Rosenheim og rundt 50&nbsp;km sørøst for München. Byen har ca.  (2007) innbyggere, og den er kjent for sine gytjebad.

## Historie
Stedet hadde vært bebodd av keltere siden rundt år 500 f.Kr. da bosetningen i år 15 f.Kr. ble overtatt av romerne.

I år 788 hadde Bad Aibling blitt karolingernes kongsgård. Mellom år 1000 og 1200 var stedet forvaltningssenteret for bispedømmet Bambergs landeiendommer i Oberbayern. I år 1250 ble Bad Aibling overdratt til slekten Wittelsbach.

Mot slutten av trettiårskrigen, den 13. juni 1648, ble Bad Aibling inntatt av svenske tropper.

Under henholdsvis den spanske og den østerrikske arvefølgekrigen ble byen i 1704, 1705 og 1741&ndash;45 besatt av østerrikske tropper.

Like etter andre verdenskrig ble den største krigsfangeleiren i Sør-Tyskland opprettet i byens umiddelbare nærhet. Der satt det opptil 100 000 fanger internert samtidig.

## Kjente personer fra Bad Aibling
* Desiderius Beck, grunnlegger av kurvirksomheten i Bad Aibling
* Eduard Dietl, general i andre verdenskrig
* Franz Osten, tysk filmregissør, som bodde i byen etter andre verdenskrig
* Klaus Wennemann, skuespiller som var med i filmen *[[Das Boot]]*
* Nick McCarthy, gitarist i Franz Ferdinand, gikk på gymnaset i Bad Aibling.
* Werner Schmidbauer, programleder og musiker
## Eksterne lenker
*
Drakonera

**Drakonera** eller **Dragonara** (gresk: *Δρακονέρα*) er en gresk øy i øygruppen Ekhinadene, som er en del av De joniske øyer. Drakonera ligger i den nordlige delen av Ekhniades, som blir kalt Drakoneras etter øya. Fastlandet med prefekturet Aitoloakarnania ligger i nord og øst. Flere småøyer ligger rundt Drakonera. Den ble styrt av kommunen Ithaka og er en del av Kefalonia og Ithaka. Drakonera ligger nordøst for Ithaka. 

## Eksterne lenker
* Drakonera på GTP sine reisesider
* **Kart og bilder**:
** Detaljkart fra: Mapquest, LiveLocal eller Google eller Yahoo! Kart
** Satellitt bilder: Google eller Microsofts virtuelle jordklode
Hector Rail

**Hector Rail** er et jernbaneselskap som siden etableringen i 2004 har kjørt godstrafikk på jernbanenettet i Sverige og i Norge samt gjennom Danmark til Ruhrområdet i Tyskland.

Hoveddelen av Hector Rails virksomhet er basert i Hallsberg sør for Örebro, men ettersom trafikken drives fra Piteå nord i Sverige til Wanne-Eickel i Tyskland har selskapet personale ved flere plasser. Siden starten av Hector Rail har foretaket ekspandert markant og produserer rundt 5 millioner fraktkilometer per år i Sverige og Norge tilsammen.

## Lokomotivflåte
* 3 – HR type 141
* 11 – HR type 142
* 6 – HR type 161
* 12 – HR type 241
* 2 – HR type 441
* 7 – HR type 242
* 4 – HR type 841
* 3 – HR type 921
* 2 – HR type 941
* 2 – HR type 942

## Referanser


## Eksterne lenker
*
Gytjebad

**Gytjebad** eller **mudderbad** er en slags alternativ behandling der en person legger seg i gytje, eller i leire. Det sies å kunne hjelpe mot blant annet revmatisme, artrose, osteoporose, Bekhterevs sykdom og gynekologiske plager. Selv om det ikke finnes vitenskapelig belegg for disse virkninger, er denne form bad relativt populære på flere tradisjonelle kurbadanstalter, og oppleves som kilde til velvære.

Gytjebad kan foretas med gytje eller leire av forskjellige slags opphav:  
*innsjøer (f.eks. Techirghiolsjøen)
*saltsjøer (f.eks. Dødehavet i Jordan og Israel) 
*varme kilder (f.eks. Calistoga i Napa Valley i California)
*muddervulkaner (f.eks. Pulau Tiga i Malaysia, El Totumo i Colombia)

## Referanser
Shuangcheng

**Shuangcheng** (kinesisk: 双城; pinyin: *Shuāngchéng*) er et byfylke i den subprovinsielle byen Harbin i  Heilongjiang i Folkerepublikken Kina.

Befolkningen var på  innbyggere i 1999.

## Administrative enheter

## Samferdsel
### Vei
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

### Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.

## Referanser
Skattesøk

**Skattesøk** gir brukerne mulighet til å søke på informasjon som finnes i skattelistene. Skattelistene inneholder skattyternes navn, postnummer, poststed, fødselsår (eller organisasjonsnummer for selskaper), nettoformue, nettoinntekt (alminnelig inntekt før særfradrag) og utliknet skatt.

Kun pressen har tilgang til offentliggjøring i henhold til ligningsloven §8-8. Offentliggjøringen av skattelistene skjer gjennom skattesøk-applikasjoner hvor det er mulig å søke opp personer på navn, alder, bosted osv. Hvert år er denne offentliggjøringen gjenstand for debatt. Kritikken mot åpne skattlister er blant annet at de kan brukes av kriminelle. Videre kritiseres applikasjonene for at de har et omfang og en form som ikke er journalistikk og at skattlistene derfor ikke offentliggjøres i tråd med lovgivningen.

## Kilder

*«Ny debatt om søkbare skattlister – Journalisten»
*«Hva står i skattelistene - Skatteetaten» 

## Eksempler på skattesøk

*Skattekartet Skattesøk
*Skattelister
*Aftenposten
*SOL
*TV2
James Li Shuren

**James Li Shuren** (født 12. januar 1919 i Ysikiaho i Kina, død 7. oktober 1997) var katolsk biskop av bispedømmet Yueyang i provinsen Hunan i Folkerepublikken Kina fra 1958 til 1997.

Han var augustiner, og blant de biskoper som ble bispeviet uten pavelig mandat i Folkerepublikken Kina 1958-1962. De i Vatikanets øyne illegitime, men gyldige, bispevielsene, ble foretatt 26. oktober 1958 i Changsha med erkebiskop Ignatius Pi Shushi som hovedkonsekrator.

## Episkopalgenealogi
Hans episkopalgenealogi var:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Erkebiskop Ignatius Pi Shushi (1897-1978) *1949
* Biskop *James Li Shuren* (1919-1997) *1958

## Referanser
EM i fotball for kvinner 1989 kvalifisering

Kvalifiseringen til EM i fotball for kvinner 1989 pågikk mellom 10. september 1987 og 17. desember 1988. Vinneren  og nummer to i gruppen gikk videre til kvartfinale. Vinneren av kvartfinalen ble kvalifisert til sluttspillet. Nord-Irland hadde trukket seg før kvalifiseringen, og Skottland trakk seg under kvalifiseringen. Nye lag under denne kvalifiseringen var Tsjekkoslovakia og Bulgaria.

**Gruppe 1**

**Gruppe 2**

Skottland trakk seg etter to kamper (0-4 borte mot Nederland, 1-2 borte mot Irland), disse ble annullert.

**Gruppe 3**

**Gruppe 4**

## Kvartfinale

## Eksterne lenker
* Tabeller & resultater ved RSSSF.com (Engelsk)
Kommunal vei 1129 (Karmøy)

**Kommunal vei 1129 i Karmøy** går mellom Hauga og Vikshåland i Karmøy kommune. Veien er 952 meter lang.

Veien har blitt omklassifisert fra fylkesvei 845.

## Kommuner og knutepunkter

## Eksterne lenker
* Vegvesenets vegkart
Fylkesvei 4814

**Fylkesvei 4814** går mellom Stange og Gunnarshaug i Karmøy kommune.

Frem til 2019 hadde veien betegnelsen fylkesvei 843 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 4852

**Fylkesvei 4852** går mellom Litlasund i Haugesund og Norheim i Karmøy.

Strekningen ble fastlagt 2019, og består av den tidligere fylkesvei 923 (Rogaland) og en delstrekning av den tidligere fylkesvei 922 (Rogaland).

## Kommuner og knutepunkter

## Referanser


## Eksterne lenker
* Vegvesenets vegkart 
*
Objektrelasjonell database

En **objektrelasjonell database** er en type database som er basert på prinsippene for relasjonsdatabaser, men som har funksjoner som bygger på idéer fra objektorientert programmering. I SQL-standardene, som legger grunnlaget for relasjonsdatabasesystemer, er det etter hvert lagt inn mye støtte for objektorientering (SQL:1999). Mange vil derfor hevde at relasjonsdatabasesystem som følger denne standarden kan betraktes som objektrelasjonelle.

Et viktig motiv for utviklingen av den objektrelasjonelle databasemodellen er å gi bedre samsvar mellom relasjonsdatabaser og objektorienterte programmerings- og modelleringsspråk. Objektrelasjonelle databasesystemer har støtte for typer/objekter, man kan definere metoder innenfor disse, man kan operere med pekere og man kan bruke egne identifikatorer som er systemgenererte.

Objektrelasjonelle databaser kan ikke normaliseres. Hvis man bruker UDTer i en tabell bryter man første normalform ved at verdiene i tabellen ikke blir atomære.

Databasehåndteringssystemer for objektrelasjonelle databaser kalles ORDBM (Object Relational Database Management System).

## Spørringer
Eksempel på objektrelasjonell spørring i SQL. Denne spørringen finner navn og adresse på alle kunder som har bestilt varer i varegruppen STRØMAGGREGATER.

```sql
select ol->ordre->kunde.navn(), ol->o->kunde.adresse()
from Ordrelinje ol, Varegruppetilhørighet vg
where vg->vare.vareID() = ol->vare.vareID()
and vg.varegr = 'STRØMAGGREGATER'
;
```

Spørringen tar utgangspunkt i relasjonene Ordrelinje og Varegruppetilhørighet. Ordrelinje har nøkkel/peker til relasjonen Ordre, som peker til relasjonen Kunde. Varegruppetilhørighet har nøkkel til Vare. Spørringen finner de stedene der Ordrelinje og Varegruppetilhørighet peker til samme vareID og Varegruppetilhørighet har varegruppe 'STRØMAGGREGATER'.

## User Defined Types (UDT)
Objektrelasjonelle databaser har støtte for egendefinerte "klasser" – UDTer (User Defined Types). Eksempel på opprettelse av en UDT:

```sql
CREATE TYPE adresse AS (
   gate varchar(20),
   husnummer int,
   postnummer int,
   poststed varchar(20)
);
```


## Metoder
En UDT kan ha egne metoder som brukes inne i typene. Inneholdet i disse programmeres i egne språk, for eksempel SQL/PSM. Eksempel på opprettelse av metode:

```sql
CREATE METHOD endreHusnummer (h int)
RETURNS BOOLEAN 
FOR adresse
BEGIN
   <innhold>
END;
```
Amerikas forente staters konsulat i Frankfurt

**Amerikas forente staters konsulat i Frankfurt** er USAs konsulat i den tyske storbyen og finansmetropolen Frankfurt am Main. Det er USAs største konsulat, med rundt 1100 medarbeidere, og er større enn mange av USAs ambassader i andre land. Konsulatet er formelt underlagt USAs ambassade i Berlin, men opptrer mer selvstendig enn mange av USAs andre konsulater. Dette skyldes også at en rekke amerikanske regjeringsorganer har kontorer i konsulatet, som har ansvar for å yte støtte innen områder som sikkerhet, diplomati, økonomi og bygningssaker til amerikanske utenriksstasjoner i resten av Europa, Midtøsten og Afrika.

I 2006 flyttet konsulatet inn i et tidligere militærhospital, og samlet dermed sin virksomhet, som tidligere hadde vært spredt på flere bygninger. Det tidligere militærhospitalet gjennomgikk en omfattende oppussing i forkant.

Konsulatet i Frankfurt har ansvar for å yte hjelp og støtte til amerikanske statsborgere og amerikanske interesser ellers innenfor delstatene Hessen, Rheinland-Pfalz, Baden-Württemberg og Saarland.

## Eksterne lenker
*
Karen Blixen Museum (Kenya)

**Karen Blixen Museum** i Kenya er et museum til minne om den danske forfatteren Karen Blixen. Museet ligger i nærheten av Nairobi i forstaden Karen, og var Karen Blixens hjem mellom 1917 og 1931. Det var den gang sentrum i en stor kaffeplantasje på  5&nbsp;000 acres. I dag drives museet av National Museums of Kenya.

Den danske stat kjøpte eiendommen i 1963 og ga den til Kenya for å markere uavhengighetsdagen den 12. desember samme år. Det var imidlertid først i 1985, hundreåret for Karen Blixens fødsel, at Kenyas nasjonalmuseum innviet et museum i hovedbygningen på hennes farm. I dag er farmen derfor en avdeling under National Museums of Kenya.

På midten av 1980-tallet var det stor interesse for Karen Blixen på grunn av filmen *[[Mitt Afrika|Min afrikanske farm]]*.  Filminnspillingen foregikk ikke på museet, men i den første gården hun eide, Mbagathi, der hun bodde fra 1914 til 1917. 

## Se også
* Karen Blixen Museum i Rungstedlund
## Referanser


## Eksterne lenker
*
Devon Kershaw

**Devon Kershaw** (født 1982) er en canadisk tidligere langrennsløper som hadde sin styrke i sprint. 

## Karriere
Han debuterte i verdenscupen den 26. februar 2004 på sprinten i Drammen. I sesongen 2005/06 gikk inn til en tredjeplass på sprinten i Borlänge 7. mars 2006. Det var hans første pallplass. Hans første verdenscupseier kom i distanserenn, på 15 km fri fellesstart i Rybinsk 4. februar 2012. Hans første verdenscupseier i sprint kom 17. februar 2012 i Szklarska Poręba.

Kershaw og makkeren George Grey tok sjetteplass på sprintstafetten under Ski-VM 2005. To år senere tok han en ny sjetteplass på sprintstafetten i verdensmesterskapet, denne gangen sammen med Drew Goldsack. Hans beste individuelle resultat i et verdensmesterskap er en 14.-plass fra sprinten i Ski-VM 2005.

Kershaws beste individuelle resultat fra OL er en 37.-plass på sprinten under OL i Torino, men han tok også en 11.-plass på sprintstafetten.

I det første Tour de Ski tok han andreplass på sprinten i München. I Tour de Ski 2008/09 ble han nummer fem på den 3,75 km lange prologen i fristil før han gikk seg opp til en tredjeplass sammenlagt på jaktstarten dagen etter. I 2011 lå Kershaw lenge som nr 2, bak Dario Colonga, men mistet til slutt pallplassen.

Sammen med Alex Harvey vant Kershaw gullmedalje i lagsprint  i ski-VM i Oslo 2011. Dette var Canadas første gullmedalje i et ski-VM. Kershaw sto over stafetten grunnet sykdom.

### Sammenlagtplasseringer i verdenscupen

## Personlig
Han er gift med den norske tidligere skiløperen Kristin Størmer Steira.

## Referanser


## Eksterne lenker
* 
* 
*
Cranford (TV-serie)

**Cranford** er en britisk tv-serie fra 2007 som bygger på tre lange noveller av Elizabeth Gaskell. Handlingen er er blanding av drama og komedie og er lagt til England i 1840-årene.

I Storbritannia ble serien vist i fire episoder på BBC One i november og desember 2007. I USA ble serien vist i tre episoder på PBS som en del av deres Masterpiece i mai 2008. I Norge ble serien også vist i tre deler, i julen 2008.

## Handling
Historien ble lagt til begynnelsen av 1840-tallet i den fiktive landsbyen Cranford i Cheshire-fylket i det nord-vestlige England, og fokuserer først og fremst på områdets enslige kvinnelige innbyggere som er komfortable med deres tradisjonelle levemåte.

Blant de viktigste mannlige karakterene er den nyankomne Dr. Frank Harrison, som snart får romantiske følelser for en av de lokale innbyggerne, Sophy. Dr. Morgan, er en gammeldags doktor - som føler seg utfordret av de unge ideene til sin nye mye yngre partner. En annen innbygger, Pastor Hutton, er en enkemann med fire barn hvis religiøse overbevisning noen ganger går i strid med hans instinkter som far.

## Skuespillere
* Francesca Annis som Lady Ludlow.
* Eileen Atkins som Deborah Jenkyns.
* Claudie Blakley som Martha. Tjenestepike for Jenkyns-søstrene.
* John Bowe som Dr. Morgan, en kirurg
* Andrew Buchan som Jem Hearne, snekker og Marthas forlovede.
* Jim Carter som kaptein Brown, en pensjonert offiser.
* Judi Dench som Matilda "Matty" Jenkyns, Deborahs søster.
* Lisa Dillon som Mary Smith, en gjest.
* Alex Etel som Harry Gregson.
* Emma Fielding som Laurentia Galindo, en møller
* Deborah Findlay som Augusta Tomkinson.
* Barbara Flynn som Mrs. Jamieson, en enkefrue
* Michael Gambon som Thomas Holbrook. En bonde, som er forelsket i Miss Matty.
* Philip Glenister som Edmund Carter.
* Selina Griffiths som Caroline Tomkinson, Augustas søster.
* Hannah Hobley som Bertha, tjenestepike for Miss Pole.
* Alex Jennings som pastor Hutton, landsbyens prest
* Dean Lennox Kelly som Job Gregson, faren til Harry.
* Lesley Manville som Mrs. Rose, Dr. Harrisons husholderske.
* Joe McFadden som Dr. Jack Marshland, en venn av Dr. Harrison.
* Julia McKenzie som Mrs Forrester, en enkefrue.
* Kimberley Nixon som Sophy Hutton, datteren til Rector Hutton.
* Alistair Petrie som Major Gordon, kaptein Browns venn.
* Julia Sawalha som Jessie Brown, kaptein Browns datter.
* Martin Shaw som Peter Jenkyns, broren til Jenkyn-søstrene.
* Imelda Staunton som Octavia Pole, landsbyens største sladrehank
* Finty Williams som Clara Smith, ste-moren til Mary.
* Greg Wise som Sir Charles Maulver, en sorenskriver
* Simon Woods som Dr. Frank Harrison, en ny doktor.

## Referanser


## Eksterne lenker
* 
*
Forsvarets militærpolitiavdeling

**Forsvarets militærpolitiavdeling** (**FMPA**) var en avdeling i Hæren som understøttet hele Forsvaret med militærpolititjenester.

Avdelingen utførte militærpolitioppdrag innenfor styrkebeskyttelse, krigsfangehåndtering, sikkerhetsoperasjoner, mobilitetsstøtte og politifunksjoner. FMPA hadde enheter innen ordenstjeneste, etterforskning, soldatproduksjon og fagutvikling av militærpolitiet. Avdelingen utdannet også personell til Militærpolitiets livvakttjeneste.

I 2025 ble FMPA erstattet av Militærpolitiregimentet.

Militærpolitiet i Norge er fordelt i områder hvor Forsvaret har sine største garnisoner.

## Oppgaver
Oppdraget til FMPA var:
* Sjefen er fagsjef militærpoliti i Forsvaret
* Utdanner MP-soldater til Hæren
* Utdanner militærpolitibefal til Forsvaret
* Utvikler materiell, taktikk og teknikk for MP i Forsvaret
* Utvikler og setter opp militær livvaktenhet for Forsvaret 
* Setter opp beredskapsavdeling for internasjonale operasjoner, MP-tropp felles
* Trener militærpoliti som skal tjenestegjøre i internasjonale operasjoner

## Avdelinger
* Forsvarets militærpolitiskole
* Etterforskningsavdelingen
* Ordensavdelingen 

## Militær livvakt
Tjenesten besto av planlegging og gjennomføring av skarpe livvaktoppdrag globalt og nasjonalt, innenfor alle trusselnivåer.

En militær livvakts oppgave er å beskytte en person som i kraft av sin stilling eller posisjon er utsatt for en spesifikk eller generell trussel om attentat, kidnapping, samt andre ulovlige handlinger og/eller forulempninger. I tillegg vil militære livvakter samvirke med sivil livvakttjeneste.

Livvakttjenesten er en relativt liten avdeling som spesialiserer seg innen en rekke fagfelt, både individuelt og som en enhet. Tjenesten går ut på å sørge for sikkerhet rundt viktige personer i Forsvaret og dets allierte i konfliktområder. Soldatene utøver solide ferdigheter som taktikk, våpenhåndtering, nærkamp, transport og sanitet.

## Referanser


## Eksterne lenker
* Forsvarets militærpolitiavdeling (FMPA)
TF1

**TF1,** opprinnelig en forkortelse for *Télévision Française 1*, er en fransk, kommersiell tv-kanal grunnlagt 26. april 1935. Den ble etablert som en statlig kanal og fikk sitt nåværende navn etter en lovendring 6. januar 1975. TF1 var fra begynnelsen en offentlig allmennkringkaster innen statlig-eide France Télévisions, akkurat som France 2, France 3, France 4 og France 5. I 1987 ble kanalen privatisert gjennom et eierbytte, og TF1 har vært en kommersiell tv-kanal siden. Kanalen kontrolleres av selskapet TF1 Group, som igjen eies av Bouygues-konsernet – der blant annet Bouygues Telecom og Eurosport tilhører. 

## Historie
Kanalen var den eneste i Frankrike i 28 år, og den har byttet navn en rekke ganger siden opprettelsen av Radio-PTT Vision 26. april 1935. Tv-kanalen er en av verdens eldste og en av svært få tv-kanaler som ble etablert før krigen, og som fortsatt eksisterer. 

Radio-PTT Vision byttet navn til Radiodiffusion nationale Télévision (RN Télévision) i 1937, Fernsehsender Paris under den tyske okkupasjonen i 1943, RDF Télévision française i 1944 og RTF Télévision i 1949. I 1963 etablerte RTF en ny kanal, og dermed ble førstekanalen hetende *la Première chaîne de la RTF*, navnet ble endret til *la Première chaîne de l'ORTF* i 1964 og endelig til Télévision Française 1 (TF1) i 1975.

I 1975 trådte en ny lov i kraft som splittet ORTF opp i sju ulike selskaper. ORTFs førstekanal ble et eget selskap, og kanalen ble omdøpt til Télévision Française 1 – forkortet TF1. I 1987 ble TF1 privatisert, og siden er kanalen fullt ut en kommersiell tv-kanal uten noen formell tilknytning til offentlige France Télévisions.

## Etter 2000
Siden reetableringen i 1975 har TF1 beholdt sin posisjon som Frankrikes største tv-kanal. I 2021 hadde kanalen en nasjonal markedsandel på 19,7 prosent – godt over France 2, som er nest størst, med 14,7 prosent av seerne.

TF1 sender en rekke utenlandske serier og tv-konsepter, og programmer som **, *[[The Voice (TV-program)|The Voice]]* og *[[House M.D.]]* er blant kanalens flaggskip. TF1 sto også bak ungdomserien *Hélène et Les Garçons*, som i Norge gikk under navnet *[[Helene og gutta]].*

## Referanser


## Eksterne lenker
*
Fylkesvei 912 (Rogaland)

**Fylkesvei 912 (Fv912) i [[Rogaland]]** gikk mellom Nordvikvåg og Rau på Utsira. Veien var 470 meter lang.

2019 ble veien arm av fylkesvei 4854.

## Kommuner og knutepunkter

* Nordvikvåg
*Endepunkt Rau

## Referanser


## Eksterne lenker
* Vegvesenets vegkart
Brystvorteskjold

**Brystvorteskjold** er vanligvis et piercingsmykke som dekker delvis eller helt brystvorten. Smykket kan også mer sjelden holdes på plass ved et klebestoff, sug, eller ved friksjon.
## Beskrivelse

Hovedhensikten til et brystvorteskjold er å løfte, pryde, eller pynte brystvorten og brystet, i likhet med andre piercingsmykker. Et brystvorteskjold kan være glatt i overgangen mellom brystvorte og bryst, dette gjøres for å kamuflere skjøtene.

Som oftest er den formet som en plate med et hull i midten, hvor brystvorten trer igjennom. Dette kan gjøre så brystvorten stikker lenger ut. De finnes i svært mange forskjellige utforminger og størrelser.

Brystvorteskjoldet var tidligere ofte assosiert med Strippeklubber, men ble allmenn kjent og alminneligsert til hele verden da Janet Jackson blottet brystet på TV under Super Bowl XXXVIII 1. februar 2004.

## Eksterne lenker
*
Kommunal vei 4750 (Haugesund)

**Kommunal vei 4750 i Haugesund** går mellom Gard og  Haraldshaugen i Haugesund. Veien er ca. 250 meter lang.

Veien har blitt omklassifisert fra fylkesvei 926 og har blitt del av kommunal vei. Fylkesveien var rundt 60 meter lang, og gikk mellom fylkesvei 927 og parkeringsplassen.

## Kommuner og knutepunkter

## Eksterne lenker
* Vegvesenets vegkart
Forsvarets transportskole

**Forsvarets transportskole** (FTS) er en skoleavdeling i Forsvaret som er underlagt Forsvarets kompetansesenter for logistikk og operativ støtte i Hærens våpenskole. 

FTSs virksomhet er etablert på to steder. Hovedsete er på Sessvollmoen med en underavdeling på Bardufoss. Hovedoppgavene til FTS er å utdanne vognførere, kjøreinstruktører og spesialister for alle forsvarsgrener. FTS har videre et sentralt fagansvar i Forsvaret for utarbeidelse av reglementer og utdanningsprogram, foreta kompetanseutvikling og faglig oppfølging overfor regionale Forsvarets kjøreskoler, samt ivareta trafikksikkerhetsarbeidet i Forsvaret. 

Avdelingen har opphav i det tidligere Forsvarets kompetansesenter for vognførerutdanning (FKV). FKV var en avdeling som ble opprettet i forbindelse med at Stortinget vedtok at utdanningen av Forsvarets vognførere skulle sentraliseres på Sessvollmoen
## Referanser


## Eksterne lenker
* Forsvarets transportskole
Mediawan Thematics

**AB Groupe** er en fransk forretningsgruppe som satser på kringkasting.
Den begynte i 1977 med musikk, og i 1987 ble den med inn i TVs verden. 

## TV

## Eksterne lenker
*
Gyldendal

**Gyldendal** kan vise til:
*Gyldendal Norsk Forlag norsk forlagskonsern
*Gyldendal (Danmark) dansk forlagskonsern
Fylkesvei 5002

**Fylkesveg 5002** går mellom Grønhaug og Urang i Bømlo kommune.

Frem til 2019 hadde veien betegnelsen fylkesvei 17 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kjøttunnel

**Kjøttunnel** er en type plugg, altså et piercingsmykke, som er en ring som plasseres i huden. Noen ganger gjøres dette for å strekke huden ut, slik at man får et større hull, andre ganger fungerer det bare som en pyntegjenstand.

Kjøttunnelen er vanligvis plassert i en øreflippiercing, og er vanligvis foretrukket fremfor pluggen siden den veier mindre og siden man kan plassere for eksempel en ballukkingsring gjennom kjøttunnelen.

Kjøttunneler kan være laget av mange materialer som rustfritt stål, titan, pyrex glass, silikon, akryl og de fleste naturmaterialer som horn, bambus, stein og treverk

## Eksterne lenker
*
Vickers hardhetstest

**Vickers hardhetstest** er en testmetode utviklet av ingeniører på Vickers Ltd i 1924, da de trengte en nøyaktig metode å måle hardheten på ulike stållegeringer. Testen var ment å være et alternativ til Brinell metoden.

Testen bygger på at man har en diamantpyramide der sidene på pyramiden danner en vinkel på 136°, som man trykker ned i et materiale ved å legge på en last. Lasten på kjeglen målt i kilogram oppgis som *F*, og midlere diagonal av inntrykket målt i millimeter *d*. Hardheten oppgis i *HV*, som står for *Hardness Vickers* eller Hardhet Vickers. Formelen ser slik ut.

:HV = 0{,}1854 \frac {F}{d^2}

Ved å legge sammen diagonalene *d<sub>1</sub>* og *d<sub>2</sub>*, og så dele på 2 får man middelverdien på diagonalene som blir *d*.

:d = \frac {d_1 + d_2}{2}

Denne måleskalaen ble laget for å måle hardheten til ulike metaller men fungerer også bra på mineraler og keramer. Vickers hardhetstest er den mest nøyaktige å bruke på veldig harde materialer.

## Se også
* Hardhet (materialvitenskap) 
* Brinell hardhetstest
* Knoop hardhetstest
* Mohs skala
* Rockwell (skala)
* Shore durometer

## Referanser


## Eksterne lenker
* The Center for Advanced Life Cycle Engineering (CALCE), Material Hardness
* Vickers hardness test
* Conversion table  - Vickers, Brinell, and Rockwell scales
Otis R. Bowen

**Otis Ray Bowen** (født 26. februar 1918, død 4. mai 2013) var en amerikansk lege og republikansk politiker. Han var USAs helse- og omsorgsminister under president Ronald Reagan 1985–1989 og Indianas guvernør 1973–1981.

Han vokste opp i Bremen i Indiana, hvor faren var lærer og eide en jernvarehandel. Farssiden av slekten var dypt religiøs, og morssiden var knyttet til Odd Fellow. Han var utdannet lege fra Indiana University fra 1942 og tjenestegjorde som sanitetskaptein i United States Army under den andre verdenskrig. Deretter var han privatpraktiserende lege i Bremen.

Bowen var valgt til Indianas lovgivende forsamling 1956–1958 og 1960–1972, fra 1967 som ordstyrer (speaker). Etter å ha tapt guvernørvalget i 1968, ble han valgt til guvernør i 1972 og gjenvalgt i 1976. Med dette ble han Indianas første guvernør som satt sammenhengende i åtte år siden 1851. Da president Ronald Reagan utnevnte Bowen til helse- og omsorgsminister i 1985, ble Bowen den første legeutdannede i dette vervet. Hans navn knyttes gjerne til de tidlige forsøkene på å stanse spredningen av AIDS og andre seksuelt overførbare sykdommer.

## Referanser
Kommunal vei 1114 (Kvinnherad)

**Kommunal vei 1114 (Kv1114) i Kvinnherad** går mellom Djupdal og Sunde i Kvinnherad kommune. Veien er 2,0&nbsp;km lang.

Før veien ble omklassifisert hadde den nummeret fylkesvei 45.

## Kommuner og knutepunkter

## Referanser
Øreflippiercing

**Øreflippiercingen** er en piercing gjennom øreflippen. Den er den vanligste piercingen opp gjennom alle tider.

Grotiden for denne piercingen er fra 6 til 10 uker, og det er sjelden det oppstår problemer i grotiden. Det vanligste er at denne piercingen blir laget av en piercingpistol, noe som likevel blir frarådet av piercere.

## Systematikk
Øreflippiercingen finnes i flere typer.

## Historie
Øreflippiercingen er den eldste av piercingene. Man har gjort funn av den av piercingen i gamle sivilisasjoner som Sumeria, Assyria og Mesopotamia for omkring 6000 år siden. Man har også gjort funn av denne piercingen på alle kontinenter blant de fleste urfolk.

I moderne tid ble denne piercingen populær hos menn først i England.

## Eksterne lenker
*
Carry Me In Your Dreams

**«Më merr në ënderr»** eller **Carry Me in Your Dreams** (*«Ta meg inn i dine drømmer»*) var Albanias sang i Eurovision Song Contest 2009, fremført av Kejsi Tola. Melodien er skrevet av Edmond Zhulali, og teksten er skrevet av Acim Doçi. Disse komponerte også Albanias første sang i Eurovision, «The Image of You» (*«Bildet av deg»*), i 2004. 

Sangen ble sunget på albansk i den nasjonale finalen, men den ble sunget på engelsk i ESC, oversatt av June Muftaraj Taylor. Den vant Festivali i Këngës med syv poeng foran andreplass.

## Eksterne lenker
Carry me in your dreams, tekst
Tor Ole Kværner

**Tor Ole Kværner** (født 9. juni 1955) er en norsk forfatter, hovedsakelig av kriminallitteratur.

## Bibliografi
* 2003 *Det femte korset*
* 2005 *Kvinnen i isen*
* 2006 *Død budbringer*
* 2008 *Blodhevn*

## Referanser


## Eksterne lenker
* «Ute med sin fjerde krimbok», intervju med Tor Ole Kværner i *Romerike Blad*
Kirk Fordice

**Daniel Kirkwood «Kirk» Fordice jr.** (født 10. februar 1934 i Memphis i Tennessee, død 7. september 2004 i Jackson i Mississippi) var en amerikansk ingeniør, forretningsmann og republikansk politiker.

Han hadde mastergrad i ingeniørfag fra Purdue University fra 1957, og tjenestegjorde som ingeniørsoldat i United States Army 1957–1959. Fordice var deretter i hærreserven frem til 1977, og oppnådde grad av oberst. Han gjorde karrière som bygningsingeniør med eget firma, Fordice Construction Company, i Vicksburg i Mississippi, og ble millionær.

Fordice var guvernør i Mississippi 1992–2000. Han var den første republikaneren som ble valgt til guvernør i delstaten etter 1876, ble kjent som en av de fremste konservative politikerne i USA, og hadde særlig høy oppslutning blant hvite velgere på landsbygden. Han sørget for skattelettelser og reduksjoner i offentlig forbruk. Han sørget også for at ekteskap ble forbeholdt mann og kvinne i delstatens grunnlov, støttet dødsstraff, og avskaffet kvoteringsordninger. Fordices forhold til de svarte i Mississippi var anstrengt, fordi han blant annet ikke ville beklage delstatens voldelige forhistorie overfor svarte. Det ble ikke videre bedre av at Fordice stilte opp med et slips med Sørstatenes flagg på.

Fordice døde av leukemi i 2004, 70 år gammel, og ble gravlagt i Rigdeland i Mississippi.

## Referanser


## Eksterne lenker
* Kirk Fordice på *Find A Grave*
Danmark under Sommer-OL 1896

**Danmark under Sommer-OL 1896**. Tre utøvere fra Danmark, alle menn, deltok i fem sporter under de første moderne olympiske leker 1896 i Athen. Danmark kom på niendeplass med medaljefordelingen en gull-, to sølv- og tre bronsemedaljer.

## Medaljer

Det ble ikke delt ut gull, sølv og bronsemedaljer under Sommer-OL 1896 i Athen. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

## Eksterne lenker
* Resultater og profilside  på sports-reference.com
Darius Milhaud

**Darius Milhaud** (født 4. september 1892 i Marseille, død 22. juni 1974 i Genève) var en fransk komponist.

## Liv

Milhaud kom fra en av de eldste jødiske slektene i Provence. Ifølge ham selv var både den geografiske og den religiøse bakgrunnen noe som hadde betydelig innflytelse på ham gjennom hele livet.

Fra 1909 studerte han fiolin i Paris, men tre år senere var det komposisjon som opptok ham mest. Han ble undervist av Xavier Leroux i harmonikk, André Gedalge i kontrapunkt og Paul Dukas i instrumentering. I Gédalges kurs ble han også kjent med bl.a. Arthur Honegger og Jacques Ibert. På denne tiden oppstod først og fremst lieder etter dikt av samtidige franske diktere, og hans første opera (*La brebis égarée*, 1910–1915).

Etter å ha tilbrakt to år i Sør-Amerika, hvor han ble kjent med brasiliansk folkemusikk og populærmusikk, reiste han i 1918 tilbake til Frankrike, hvor han hørte til kretsen rundt Jean Cocteau og Erik Satie. Etterhvert inngikk han i den kjente komponistgruppen les Six. Hans komposisjoner brakte Milhaud suksess, men av og til også skandaler.

I 1925 giftet han seg med sin kusine Madeleine. De hadde en sønn, Daniel, som ble kunstmaler.

Etter utbruddet av andre verdenskrig emigrerte Milhaud med sin kone til USA, og ble lærer ved Mills College i Oakland, hvor han virket til 1971. Etter krigen hadde han også en komposisjonsklasse ved konservatoriet i Paris (til 1972). Han underviste i denne tiden vekselvis ett år på hvert kontinent. Han hadde så forskjellige studenter som jazzmusikeren Dave Brubeck, minimalisten Steve Reich, symfonikeren Allan Pettersson og avantgardistene Karlheinz Stockhausen, Larry Austin og Iannis Xenakis.

## Musikk
Milhaud var en ytterst produktiv komponist (hans verkliste inneholder mer enn 400 opus), som virket innen alle betydelige musikkformer (opera, symfonisk musikk, instrumentalkonserter, kammer- og vokalmusikk, lieder).

Han var sterkt under innflytelse av musikk fra middelhavsnære områder, særlig den italienske. Kompositorisk brukte han teknikker som bi-/polytonalitet, polyrytmikk og inspirasjon fra jazz, han avstod fra strenge og formale teknikker fra klassisk satslære, og en av hans styrker var en særegen melodikk. Et av hans mest kjente stykker er Scaramouche for to klaverer, som han også arrangerte for mange andre besetninger.

## Referanser


## Litteratur
* Biografi og litteratur, *[[Lexikon verfolgter Musiker und Musikerinnen der NS-Zeit]]*, Universität Hamburg
* Reinhold Brinkmann og Christoph Wolff: *Driven into Paradise: The Musical Migration from Nazi Germany to the United States*], Berkeley, California: University of California Press, 1999), s.133. .
* Micheline Ricavy og Robert Milhaud: *Darius Milhaud: un compositeur français humaniste sa traversée du XXe siècle*, Paris, Éditions Van de Velde, 2013. ISBN 2-858-68405-7

## Eksterne lenker
* 
* 
*